I Am What I Am

«I Am What I Am» (norsk oversettelse: jeg er hva jeg er) er en popsang fra 2022 med den maltesiske artisten Emma Muscat. Sangen var Maltas bidrag i Eurovision Song Contest 2022 i Torino i Italia. Sangen og en tilhørende musikkvideo ble offentliggjort 14. mars 2022.

Om sangen 
Sangen er Maltas bidrag til Eurovision Song Contest 2022, og den er skrevet av Dino Medanhodzic, Emma Muscat og de danske låtskriverne Julie Aagaard og Stine Kinck. Medanhodzic har produsert den.

Emma Muscat vant retten til å representere Malta i Eurovision Song Contest, da hun i februar 2022 vant den maltesiske sangkonkurransen Malta Eurovision Song Contest 2022 på TVM. Hun vant konkurransen med låten «Out of Sight» med 92 poeng.

Vinnersangen «Out of Sight» ble imidlertid erstattet av «I Am What I Am», og det nye bidraget ble offentliggjort 14. mars 2022. Den deltok i semifinale 2 torsdag 12. mai, og endte der som nummer 16 av 18 deltakere. Siden den ikke ble blant de ti beste, kvalifiserte den seg ikke til finalen lørdag 14. mai.

Referanser 

 
 

 

Sanger fra 2022
Bidrag til Eurovision Song Contest 2022
Maltesisk musikk